proxectonos/corpus_dominio_legal_administrativo_tmp huggingface dataset:
RESOLUCIÓN do 3 de setembro de 2018 pola que se fan públicas as bolsas concedidas ao abeiro da Orde do 24 de abril de 2018 pola que se establecen as bases reguladoras para a concesión de bolsas de formación de persoas expertas en cooperación internacional para o desenvolvemento e se procede á súa convocatoria para o ano 2018 (código de procedemento PR809A).
Vicepresidencia e Consellería de Presidencia, Administracións Públicas e Xustiza — III. Outras disposicións — 19/09/2018

Conforme o establecido na Orde do 24 de abril de 2018, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras para a concesión de bolsas de formación de persoas expertas en cooperación internacional para o desenvolvemento e se procede á súa convocatoria para o ano 2018 (código de procedemento PR809A), publicarase no
Diario Oficial de Galicia
a resolución de concesión e a relación das subvencións concedidas con indicación da norma reguladora, persoas beneficiarias, crédito orzamentario, contía e finalidade da subvención
Na súa virtude,
Primeiro
Conceder as bolsas convocadas ao abeiro da Orde do 24 de abril de 2018, da Vicepresidencia e Consellería de Presidencia, Administracións Públicas e Xustiza, pola que se establecen as bases reguladoras para a concesión de bolsas de formación de persoas expertas en cooperación internacional para o desenvolvemento e se procede á súa convocatoria para o ano 2018 (código de procedemento PR809A), ás persoas candidatas relacionadas no anexo.
Segundo
Denegar o resto das solicitudes presentadas.
Contra esta resolución, que pon fin á vía administrativa, pode interpoñerse, con carácter potestativo, recurso de reposición ante o mesmo órgano que ditou a resolución, no prazo dun mes contado desde o día seguinte ao da publicación desta resolución, de conformidade co establecido na Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo, no prazo de dous meses contados desde o día seguinte ao da súa notificación perante o xulgado do contencioso-administrativo competente, conforme o establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de setembro de 2018
ORDE do 2 de outubro de 2018 pola que se dispón o cesamento dunha vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 17/10/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Beatriz Mato Otero como vogal representante da Comunidade Autónoma de Galicia no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 2 de outubro de 2018
ORDE do 8 de outubro de 2018 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 19/10/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
O nomeamento de Ignacio Arrondo Perals como vogal representante da Administración xeral do Estado no Consello de Administración da Autoridade Portuaria da Coruña.
Santiago de Compostela, 8 de outubro de 2018
ORDE do 8 de outubro de 2018 pola que se dispón o nomeamento dunha vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 19/10/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
O nomeamento de Carmen Marón Beltrán como vogal representante da Administración xeral do Estado no Consello de Administración da Autoridade Portuaria da Coruña.
Santiago de Compostela, 8 de outubro de 2018
DECRETO 125/2018, do 27 de setembro, polo que se nomea conselleiro maior do Consello de Contas de Galicia a José Antonio Redondo López.
Presidencia da Xunta de Galicia — II. Autoridades e persoal — 11/10/2018

En virtude do disposto no artigo 8.1 da Lei de Galicia 6/1985, do 24 de xuño, do Consello de Contas, e de conformidade coa proposta formulada polo pleno do Consello de Contas de Galicia e acordada na súa sesión do 24 de setembro de dous mil dezaoito,
Nomear conselleiro maior do Consello de Contas de Galicia a José Antonio Redondo López.
Santiago de Compostela, vinte e sete de setembro de dous mil dezaoito
RESOLUCIÓN do 8 de outubro de 2018 pola que se dá publicidade dunha encomenda de xestión á Axencia Galega de Infraestruturas para acometer a execución das obras de construción do Centro Integral de Saúde do Barrio da Residencia (Lugo).
Servizo Galego de Saúde — III. Outras disposicións — 24/10/2018

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución da Presidencia do organismo autónomo Servizo Galego de Saúde, do 8 de outubro de 2018, pola que se encomenda á Axencia Galega de Infraestruturas a xestión das actuacións para acometer a execución das obras de construción do Centro Integral de Saúde do Barrio da Residencia (Lugo).
– Actividade: encargar á Axencia Galega de Infraestruturas a xestión para acometer a execución das obras de construción do Centro Integral de Saúde do Barrio da Residencia (Lugo), que comprenderán a reconversión do antigo Hospital Materno Infantil de Lugo en Centro de Saúde Mental, Centro de Saúde, PAC e Base do 061, así como a dotación de infraestruturas e servizos necesarios ou convenientes para o seu óptimo funcionamento.
– Natureza e alcance da xestión encomendada: o encargo ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte á sinatura da encomenda ata a data de finalización do prazo de garantía das obras.
Santiago de Compostela, 8 de outubro de 2018
CORRECCIÓN DE ERROS. Resolución do 11 de outubro de 2018 pola que se dá publicidade da concesión das axudas da convocatoria do ano 2018 á nova participación de agricultores en réximes de calidade, no marco do Programa de desenvolvemento rural para Galicia 2014-2020, ao abeiro da Orde da Consellería do Medio Rural do 18 de decembro de 2017.
Axencia Galega da Calidade Alimentaria — III. Outras disposicións — 24/10/2018

Advertido erro na citada resolución, publicada no
Diario Oficial de Galicia
número 199, do xoves 18 de outubro de 2018, cómpre efectuar a seguinte corrección:
Na páxina 46252, onde di:
«Contra esta resolución, que esgota a vía administrativa, poderá a persoa interesada interpoñer recurso potestativo de reposición ante o director da Axencia Galega da Calidade Agroalimentaria no prazo dun mes contado a partir do día seguinte ao da publicación desta resolución no
Diario Oficial de Galicia,
ao abeiro dos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben directamente recurso contencioso-administrativo ante o órgano xurisdicional competente no prazo de dous meses desde a mesma data, de acordo co previsto na Lei 29/1998, do 13 de xullo, reguladora da xurisdición contencioso-administrativa».
Debe dicir:
«Contra esta resolución, que non pon fin á vía administrativa, poderá a persoa interesada interpoñer recurso de alzada perante o presidente da Axencia Galega da Calidade Alimentaria no prazo dun mes contado a partir do día seguinte ao da publicación desta resolución no
Diario Oficial de Galicia,
ao abeiro dos artigos 121 e 122 da Lei 39/2015, do 2 de outubro, do procedemento administrativo común das administracións públicas».
RESOLUCIÓN do 26 de setembro de 2018 pola que se dá publicidade ás axudas concedidas, denegadas e non admitidas a trámite no ano 2018 ao abeiro da Resolución do 12 de abril de 2018 pola que se establecen as bases reguladoras e se convocan para o ano 2018 as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (código de procedemento IN500A).
Axencia Galega da Industria Forestal — III. Outras disposicións — 16/10/2018

De conformidade co disposto no artigo 15 da Lei 9/2007, do 13 de xullo, de subvencións de Galicia, e no artigo 17, punto 1.b), da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas, desestimadas e non admitidas a trámite, ao abeiro da Resolución do 12 de abril de 2018 pola que se establecen as bases reguladoras e se convocan para o ano 2018 as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, que figuran nos anexos I e II.
A súa aprobación realizouse no exercicio 2018 con cargo á aplicación orzamentaria 09.A4.741A.770.0, código de proxecto 2018 00009, dotada con 3.706.400,44 euros para o ano 2018 e 4.462.787,56 euros para o ano 2019.
Santiago de Compostela, 26 de setembro de 2018
CORRECCIÓN DE ERROS. Resolución do 21 de xuño de 2018 pola que se publica o plan de estudos de máster universitario en Tecnoloxías de Edificación Sostible.
Universidade da Coruña — III. Outras disposicións — 02/10/2018

Advertido erro na citada resolución, publicada no Diario Oficial de Galicia número 127, do 4 de xuño de 2018, cómpre efectuar a seguinte rectificación:
Nas páxinas 32200 e 32203, onde di: «máster universitario en Tecnoloxías de Edificación Sustentable», debe dicir: «máster universitario en Tecnoloxías de Edificación Sostible».
RESOLUCIÓN do 18 de setembro de 2018, da Secretaría Xeral Técnica da Consellería de Infraestruturas e Vivenda, pola que se dá publicidade aos convenios de colaboración subscritos por esta consellería no segundo cuadrimestre de 2018.
Consellería de Infraestruturas e Vivenda — III. Outras disposicións — 02/10/2018

Consonte ao establecido no artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro) procédese a publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único
Darlle publicidade aos convenios subscritos pola Consellería de Infraestruturas e Vivenda no segundo cuadrimestre do ano 2018, que se incorporan como anexo a esta resolución.
Santiago de Compostela, 18 de setembro de 2018
RESOLUCIÓN do 20 de setembro de 2018 pola que se dá publicidade dos convenios de colaboración subscritos por este organismo no segundo cuadrimestre do ano 2018.
Escola Galega de Administración Pública — III. Outras disposicións — 02/10/2018

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios subscritos pola Escola Galega de Administración Pública nos meses de maio, xuño, xullo e agosto do ano 2018.
Santiago de Compostela, 20 de setembro de 2018
RESOLUCIÓN do 4 de outubro de 2018 pola que se dá publicidade á adhesión de varias entidades financeiras ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, subscrito entre este instituto, as sociedades de garantía recíproca e as entidades financeiras adheridas (Re-solve 2018).
Instituto Galego de Promoción Económica — III. Outras disposicións — 16/10/2018

O Consello de Dirección do Igape, na súa xuntanza do 27 de xuño de 2018, acordou por unanimidade dos seus membros asistentes a aprobación das bases reguladoras do programa de apoio ao acceso ao financiamento operativo (activo corrente) das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2018). Sendo as ditas bases publicadas mediante Resolución do 26 de xullo de 2018 (DOG núm. 153, do 10 de agosto).
Xunto co texto das devanditas bases publicouse a relación das entidades financeiras que se adheriron ao convenio.
Posteriormente, adheríronse as entidades financeiras Banco de Sabadell, S.A., Banco Bilbao Vizcaya Argentaria, S.A., Banco Caixa Geral, S.A. e Abanca Corporación Bancaria, S.A., polo que cómpre facelo público.
Polo que antecede, en virtude das facultades que teño conferidas,
Único. Engadir as entidades financeiras Banco de Sabadell, S.A., Banco Bilbao Vizcaya Argentaria, S.A., Banco Caixa Geral, S.A. e Abanca Corporación Bancaria, S.A. á relación de entidades financeiras adheridas ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2018).
Santiago de Compostela, 4 de outubro de 2018
ORDE do 21 de setembro de 2018 pola que se modifica a oferta de ensinanzas básicas iniciais e ensinanzas de educación secundaria para persoas adultas.
Consellería de Cultura, Educación e Ordenación Universitaria — III. Outras disposicións — 04/10/2018

A Orde do 11 de xuño de 2010, da Consellería de Cultura, Educación e Ordenación Universitaria, autorizou as ensinanzas para persoas adultas nas modalidades presencial e a distancia en centros específicos de educación e promoción de adultos e institutos de educación secundaria dependentes desta consellería.
Analizadas as necesidades educativas xurdidas e a oferta de modalidades en funcionamento, resulta aconsellable modificar esta oferta, coa finalidade de adaptala á demanda do alumnado de ensinanzas básicas iniciais e de educación secundaria para persoas adultas.
Por todo canto antecede, e tendo en conta o informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único. Supresión de ensinanzas
Suprimir a oferta de ensinanzas básicas iniciais e ensinanzas de educación secundaria para persoas adultas, modalidade presencial, no Instituto de Educación Secundaria (IES) Lucus Augusti de Lugo, código de centro 27006531, a partir do curso 2018/19.
Disposición derradeira primeira. Desenvolvemento normativo
Autorízase á Dirección Xeral de Centros e Recursos Humanos e á Dirección Xeral de Educación, Formación Profesional e Innovación Educativa para adoptar todos os actos e medidas necesarias para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de setembro de 2018
RESOLUCIÓN do 10 de setembro de 2018 pola que se dá publicidade dos convenios de colaboración subscritos por esta entidade pública no segundo cuadrimestre do ano 2018.
Augas de Galicia — III. Outras disposicións — 04/10/2018

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente, no
Diario Oficial de Galicia,
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2018, que se incorpora como anexo a esta resolución.
Santiago de Compostela, 10 de setembro de 2018
EXTRACTO da Resolución do 9 de xullo de 2018 pola que se amplía o prazo de presentación de solicitudes da Resolución do 21 de decembro de 2017 pola que se dá publicidade ao acordo do Consello de Dirección que aproba as bases reguladoras dos obradoiros e das axudas á dixitalización Industria 4.0, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 17/07/2018

BDNS (Identif.): 376860.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Prazo de presentación de solicitudes
Amplíase ata o 21 de setembro de 2018 o prazo de presentación de solicitudes da liña IG240.2 (axudas), establecido no punto terceiro do resolvo da Resolución do 21 de decembro de 2017 pola que se publicou o acordo do Consello de Dirección do Instituto Galego de Promoción Económica que aprobou as bases reguladoras dos obradoiros e das axudas á dixitalización Industria 4.0, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procedeu á súa convocatoria en réxime de concorrencia competitiva.
Santiago de Compostela, 9 de xullo de 2018
ORDE do 5 de xullo de 2018 pola que se modifica a Orde do 13 de decembro de 2017 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2018.
Consellería de Cultura, Educación e Ordenación Universitaria — III. Outras disposicións — 17/07/2018

O día 19 de xaneiro de 2018 publicouse no Diario Oficial de Galicia a Orde do 13 de decembro de 2017 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2018.
No artigo 16.1 da devandita orde establecíase que o prazo para que os beneficiarios das axudas acrediten e xustifiquen os proxectos subvencionados será ata o 30 de setembro de 2018; en caso de non xustificarse a totalidade do orzamento do proxecto, a subvención será minorada na mesma proporción.
Tendo en conta a data de resolución das devanditas axudas, motivada polo longo proceso de avaliación e resolución, xunto á complexidade da execución dos proxectos, co fin de facer viables os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
Visto o anterior,
Artigo único. Modificación da Orde do 13 de decembro de 2017
Modifícase o artigo 16.1 da Orde do 13 de decembro de 2017 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2018, que quedaría redactada como segue:
Artigo 16. Prazo, xustificación e pagamento das axudas
1. O prazo para que os beneficiarios das axudas acrediten e xustifiquen os proxectos subvencionados será ata o 31 de outubro de 2018; en caso de non xustificarse a totalidade do orzamento do proxecto, a subvención será minorada na mesma proporción.
Disposición derradeira. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de xullo de 2018
ORDE do 26 de setembro de 2018 pola que se publica a concesión dos premios extraordinarios de bacharelato correspondentes ao curso 2017/18 convocados pola Orde do 27 de febreiro de 2018 (Diario Oficial de Galicia do 15 de marzo).
Consellería de Cultura, Educación e Ordenación Universitaria — III. Outras disposicións — 04/10/2018

A Orde do 27 de febreiro de 2018 (DOG do 15 de marzo) pola que se convocan os premios extraordinarios de bacharelato correspondentes ao curso 2017/18 establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo tribunal á persoa titular da Consellería de Cultura, Educación e Ordenación Universitaria, quen emitirá a correspondente orde de adxudicación para a súa publicación no Diario Oficial de Galicia.
Unha vez realizadas as probas, publicada a acta provisional coas cualificacións obtidas polos alumnos e alumnas, resoltas as reclamacións presentadas, e vistas a acta coa proposta do tribunal de adxudicación dos premios extraordinarios de bacharelato correspondentes ao curso 2017/18 e a correspondente proposta da persoa titular da Dirección Xeral de Educación, Formación Profesional e Innovación Educativa, sobre a concesión destes premios,
Primeiro. Conceder os premios extraordinarios de bacharelato, correspondentes ao curso 2017/18, ao alumnado que figura no anexo a esta orde.
Segundo. Esta orde poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, contado desde o día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde a súa publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de setembro de 2018
RESOLUCIÓN do 9 de xullo de 2018 pola que se amplía o prazo de presentación de solicitudes da Resolución do 21 de decembro de 2017 pola que se dá publicidade ao acordo do Consello de Dirección que aproba as bases reguladoras dos obradoiros e das axudas á dixitalización Industria 4.0, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 17/07/2018

Mediante Resolución do 21 de decembro de 2017 publicouse o acordo do Consello de Dirección do Instituto Galego de Promoción Económica, que aprobou as bases reguladoras dos obradoiros e das axudas á dixitalización Industria 4.0, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (DOG núm. 245, do 28 de decembro).
No punto terceiro do resolvo establecíanse dous prazos para a presentación das solicitudes de axuda. O primeiro (liña IG240.1 axudas) comprendía desde o día seguinte ao da publicación da resolución da convocatoria no Diario Oficial de Galicia ata o 15.3.2018 e o segundo prazo (liña IG240.2 axudas) abriuse o 1.6.2018 e remata o 5.9.2018.
A publicación da resolución da primeira convocatoria está prevista para este mes de xullo. A publicación da concesión de axudas adoita xerar interese entre as empresas en xeral e fai que algunhas tomen a súa decisión de solicitar unha axuda á vista do resultado das convocatorias anteriores. O segundo prazo de solicitudes está previsto que remate o 5 de setembro, tan só tres días hábiles despois de rematado o período de vacacións na maior parte das empresas. Estas circunstancias unidas fan que o segundo prazo de solicitudes se presente, na práctica, como insuficiente, polo que consideramos que debe ampliarse o dito prazo a 12 días hábiles máis, é dicir, ata o 21 de setembro de 2018.
Por todo o anterior, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Primeiro. Ampliar ata o 21 de setembro de 2018 o prazo de presentación de solicitudes da liña IG240.2 (axudas), establecido no punto terceiro do resolvo da Resolución do 21 de decembro de 2017 pola que se publicou o acordo do Consello de Dirección do Instituto Galego de Promoción Económica que aprobou as bases reguladoras dos obradoiros e das axudas á dixitalización Industria 4.0, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Segundo. Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de xullo de 2018
ORDE do 21 de setembro de 2018 pola que se modifica a autorización para impartir as ensinanzas básicas iniciais e as ensinanzas de educación secundaria para persoas adultas.
Consellería de Cultura, Educación e Ordenación Universitaria — III. Outras disposicións — 04/10/2018

A Orde do 11 de xuño de 2010, da Consellería de Cultura, Educación e Ordenación Universitaria, autorizou as ensinanzas para persoas adultas nas modalidades presencial e a distancia, en centros específicos de educación e promoción de adultos e institutos de educación secundaria dependentes desta consellería.
Analizadas as necesidades educativas xurdidas e a oferta de modalidades en funcionamento, resulta aconsellable modificar esta oferta, coa finalidade de mellorar a atención ao alumnado de ensinanzas básicas iniciais e de educación secundaria para persoas adultas.
Por todo canto antecede e tendo en conta o informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único. Modificación de ensinanzas
Autorízar o cambio de modalidade para impartir as ensinanzas básicas iniciais e as ensinanzas de educación secundaria para persoas adultas, pasando da modalidade presencial á modalidade semipresencial a distancia, no IES O Ribeiro de Ribadavia, código de centro 32015475, a partir do curso 2018/19.
Disposición derradeira primeira. Desenvolvemento normativo
Autorízase á Dirección Xeral de Centros e Recursos Humanos e á Dirección Xeral de Educación, Formación Profesional e Innovación Educativa para adoptar todos os actos e medidas necesarias para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de setembro de 2018
ORDE do 27 de xuño de 2018 pola que se procede ao cesamento e nomeamento de membros do Consello Galego de Cooperativas.
Consellería de Economía, Emprego e Industria — II. Autoridades e persoal — 10/07/2018

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, en desenvolvemento das previsións contidas na súa norma de creación, a Lei 5/1998, do 18 de decembro, de cooperativas de Galicia, regula no seu artigo 4 a composición do Consello, no artigo 5 o procedemento de nomeamento e cesamento dos seus membros, e no artigo 6 a duración do mandato e substitucións.
Os actuais membros do Consello Galego de Cooperativas foron nomeados mediante a Orde do 16 de outubro de 2017 pola que se procede ao nomeamento de membros do Consello Galego de Cooperativas.
Os cambios de adscrición producidos na unidade administrativa con competencias en materia de cooperativas fan necesario substituír a persoa suplente da Secretaría do Consello.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta de Galicia e da súa Presidencia, e o artigo 5 do Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas,
Primeiro. Que cese José Ramón Carballeira Freire como secretario suplente do Consello Galego de Cooperativas.
Segundo. Nomear a Beatriz Martínez Morales secretaria suplente do Consello Galego de Cooperativas.
Contra esta orde poderase interpoñer potestativamente recurso de reposición, ante o conselleiro de Economía, Emprego e Industria, no prazo dun mes contado desde o día seguinte ao da súa publicación, de conformidade co establecido no artigo 123 da Lei 39/2015, do 1 de outubro, do procedemento administrativo común das administracións públicas, ou interpoñer directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados desde o día seguinte ao da súa publicación, de conformidade co establecido no artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xuño de 2018
RESOLUCIÓN do 21 de xuño de 2018 pola que se dá publicidade ás axudas concedidas ao abeiro da Orde do 22 de novembro de 2017 (Diario Oficial de Galicia número 241, do 21 de decembro de 2017), pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, así como para a súa edición.
Consellería de Cultura, Educación e Ordenación Universitaria — III. Outras disposicións — 10/07/2018

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.20.432A.770.0 do procedemento CT221C subvencións para o libro galego, no que se refire á tradución para outras linguas de obras publicadas orixinariamente en galego e a tradución para o galego de obras publicadas orixinariamente noutras linguas, así como para a súa edición.
Santiago de Compostela, 21 de xuño de 2018
ORDE do 5 de xullo de 2018 pola que se amplía a dotación orzamentaria para a concesión das axudas establecidas na Orde do 12 de decembro de 2017 pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de renda de integración social de Galicia (Risga), e se aproba a súa convocatoria para o ano 2018.
Consellería de Economía, Emprego e Industria — III. Outras disposicións — 16/07/2018

A Orde da Consellería de Economía, Emprego e Industria do 12 de decembro de 2017, pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de renda de integración social de Galicia (Risga), e se procede á súa convocatoria para o exercicio do ano 2018 (
Diario Oficial de Galicia
núm. 9, do 12 de xaneiro), establece no seu artigo 2.3 que os créditos da orde poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia Sectorial de Asuntos Laborais, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Polo tanto, como existe crédito dispoñible na aplicación con cargo a cal se financian as axudas establecidas na citada orde, cómpre ampliar o importe dos créditos destinados ás axudas que poderán ser concedidas ao abeiro da orde que se cita nesta disposición, coa finalidade de facer chegar estas ao maior número de beneficiarios posible.
Por todo o exposto, e no uso das facultades que me foron conferidas,
Artigo primeiro
Amplíase o importe total das axudas establecidas na Orde da Consellería de Economía, Emprego e Industria do 12 de decembro de 2017, pola que se establecen as bases reguladoras para a concesión de subvencións dirixidas a entidades locais para a contratación temporal de persoas en situación ou risco de exclusión social perceptoras de renda de integración social de Galicia (Risga), e se procede á súa convocatoria para o exercicio do ano 2018 (
Diario Oficial de Galicia
núm. 9, do 12 de xaneiro), que se van conceder ao abeiro desta orde de convocatoria, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2018:
Artigo segundo
Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 5 de xullo de 2018
EXTRACTO da Orde do 4 de xullo de 2018 pola que se fai pública a ampliación do importe existente para a concesión das axudas para investimentos en pemes de transformación dos produtos pesqueiros e de acuicultura, cofinanciadas co Fondo Europeo Marítimo e de Pesca (FEMP), convocadas pola Orde do 18 de decembro de 2017.
Consellería do Mar — III. Outras disposicións — 16/07/2018

BDNS (Identif.): 384028.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Beneficiarias
Poderán ser beneficiarias das subvencións, sen prexuízo de reuniren os demais requisitos establecidos nestas bases, as persoas físicas, xurídicas ou pluralidade de persoas físicas que sexan pemes do sector de transformación dos produtos pesqueiros e de acuicultura.
Segundo.
Finalidade
A finalidade da presente orde é a de ampliar o crédito para contribuír ao financiamento dos investimentos destinados a pemes de transformación de produtos da pesca e da acuicultura.
Terceiro.
Bases reguladoras
Orde do 18 de decembro de 2017 pola que se establecen as bases e se regula o procedemento, tramitado como expediente anticipado de gasto, para a concesión, en réxime de concorrencia competitiva, de axudas para investimentos en pemes de transformación dos produtos pesqueiros e de acuicultura, cofinanciadas co Fondo Europeo Marítimo e de Pesca (FEMP), e se convocan para o ano 2018.
Cuarto.
Importe
Amplíase o importe da contía máxima das axudas que se van conceder ao abeiro da Orde do 18 de decembro de 2017 (DOG núm. 27, do 7 de febreiro) para o exercicio orzamentario 2018, na cantidade de 6.605.428,15 euros, con cargo á aplicación 14.02.723A.771.1 dos orzamentos xerais da Comunidade Autónoma de Galicia para o ano 2018.
Quinto.
Prazo de presentación de solicitudes
A presente modificación non afecta ao prazo establecido na referida Orde do 18 de decembro de 2017 para a presentación de solicitudes.
Santiago de Compostela, 4 de xullo de 2018
RESOLUCIÓN do 27 de xuño de 2018 pola que se dá publicidade á listaxe das persoas beneficiarias das axudas concedidas ao abeiro da Orde do 9 de marzo de 2018 pola que se establece o réxime de axudas á apicultura e se convocan para o ano 2018.
Consellería do Medio Rural — III. Outras disposicións — 16/07/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, e dando cumprimento ao artigo 45.1.b) da Lei 39/2015, do 1 de outubro, do procedemento administrativo común das administracións públicas, a Dirección Xeral de Gandaría, Agricultura e Industrias Agroalimentarias, por delegación da conselleira,
Dar publicidade á resolución de adxudicación das axudas concedidas pola Consellería do Medio Rural ao abeiro da Orde do 9 de marzo de 2018 pola que se establece o réxime de axudas á apicultura e se convocan para o ano 2018, que figuran como anexo nesta resolución.
Santiago de Compostela, 27 de xuño de 2018
a) Norma reguladora da convocatoria: Orde do 9 de marzo de 2018 pola que se establece o réxime de axudas á apicultura e se convocan para o ano 2018 (códigos de procedemento MR506A, MR506B).
b) Aplicación orzamentaria: 13.03.713E.770.2 (C.P. 2009 00688). Crédito orzamentario: 603.738,00 €.
c) Finalidade: o fomento daquelas actividades destinadas a mellorar a produción e comercialización dos produtos da apicultura e proceder á súa convocatoria para o ano 2018.
d) Destinatarios:
1. Aquelas persoas físicas ou xurídicas titulares de explotacións apícolas, incluídas aquelas de titularidade compartida recollidas na Lei 35/2011, do 4 de outubro, sobre titularidade compartida das explotacións agrarias. Ademais, os beneficiarios deberán cumprir coas obrigas establecidas no artigo 14 da Lei 38/2003, do 17 de novembro, xeral de subvencións.
2. Cooperativas apícolas, organizacións representativas e asociacións de apicultores con personalidade xurídica propia, integradas por apicultores que cumpran os requisitos da letra a).
e) Contra a presente resolución, que pon fin á vía administrativa, cabe interpor recurso potestativo de reposición ante a conselleira do Medio Rural, no prazo dun mes, contado a partir do día seguinte ao da súa notificación de conformidade co establecido no artigo 124 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Tamén poderá interpoñer directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da súa notificación.
f) Beneficiarios e importe concedido:
g) Solicitudes denegadas de acordo co artigo 9, criterios obxectivos de outorgamento da axuda e ponderación destes, en aplicación da concorrencia competitiva e por superación do crédito dispoñible, ou por non obter a puntuación mínima exixida de 5 puntos:
h) Solicitudes desistidas por non presentar a documentación requirida en prazo.
EXTRACTO da Orde do 4 de xullo de 2018 pola que se establecen as bases reguladoras para a concesión, en réxime de concorrencia competitiva, das axudas para a mellora, creación, recoñecemento e estruturación de agrupacións estratéxicas do Sistema universitario de Galicia e se procede á súa convocatoria para o exercicio 2018.
Consellería de Cultura, Educación e Ordenación Universitaria — III. Outras disposicións — 13/07/2018

BDNS (Identif.): 407360.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na base de datos nacional de subvencións (http://www.pap. minhap.gob.es/bdns/index).
Primeiro. Beneficiarias
Poderán ser beneficiarias das axudas desta orde as universidades do SUG e destinaranas ás súas agrupacións estratéxicas, recoñecidas como tales polas propias universidades.
Segundo. Obxecto
Axudas para o desenvolvemento de agrupacións estratéxicas dentro do SUG, entendidas como estruturas organizativas de investigación máis eficientes mediante a integración estable dos recursos, capacidades e obxectivos dos actuais grupos de investigación. Estas agrupacións terán por obxecto desenvolver unha actividade de investigación colaborativa estable e planificada con obxectivos propios.
Para tal fin establécense dúas modalidades:
Modalidade A: mellora das agrupacións estratéxicas de investigación recoñecidas e que xa foron obxecto de axuda na convocatoria do ano 2015 e que estean incluídas no convenio do ano 2017 de colaboración entre a Consellería de Cultura, Educación e Ordenación Universitaria e as universidades da Coruña, Santiago de Compostela e Vigo para o financiamento de agrupacións estratéxicas de investigación.
A axuda destinarase a apoiar un programa de accións relacionadas coa axenda científica da agrupación, o fortalecemento da súa estrutura interna e o fomento da súa proxección cara ao exterior, a integración e o fortalecemento de sinerxias para unha mellor consecución dos seus fins.
Modalidade B: creación de novas agrupacións estratéxicas de investigación.
Terceiro. Bases reguladoras
Publícanse conxuntamente coa convocatoria.
Cuarto. Contía
O importe total da convocatoria é de 3.800.000,00 €.
As axudas serán de aplicación por un período de 3 anualidades de acordo coa seguinte desagregación:
Modalidade A: entre unha contía máxima de 600.000 € e unha mínima de 400.000 €.
Modalidade B: entre unha contía máxima de 500.000 € e unha mínima de 400.000 €.
En ambas as modalidades o importe global das axudas distribuirase asignando un 25 % do importe na primeira anualidade, un 40 % na segunda e un 35 % na última para cada unha das agrupacións que se concedan con cargo a estas axudas.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no DOG.
Santiago de Compostela, 4 de xullo de 2018
CORRECIÓN DE ERROS. Resolución do 20 de xuño de 2018 pola que se dá publicidade ás axudas destinadas a concellos de Galicia para a reposición da sinalización afectada polos incendios, concedidas ao abeiro da sección segunda da Orde conxunta do 27 de outubro de 2017 pola que se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro de 2017 (TU100A).
Axencia Turismo de Galicia — III. Outras disposicións — 13/07/2018

Advertidos erros no anexo da Resolución do 20 de xuño de 2018 pola que se dá publicidade ás axudas concedidas a distintos concellos de Galicia, publicada no Diario Oficial de Galicia núm. 124, do 29 de xullo, feitas as comprobacións oportunas e segundo as resolucións de concesións desas axudas, procede facer a seguinte corrección:
Na páxina 31465, na subvención concedida ao Concello das Neves, onde di: «19.988,00 €», debe dicir: «19.998,00 €».
RESOLUCIÓN do 5 de xullo de 2018, da Secretaría Xeral de Política Lingüística, pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 16 de marzo de 2018.
Consellería de Cultura, Educación e Ordenación Universitaria — III. Outras disposicións — 13/07/2018

A Orde do 16 de marzo de 2018 regula a convocatoria e a concesión de subvencións ás entidades locais de Galicia para a promoción do uso da lingua galega (DOG núm. 63, do 2 de abril).
Logo de ver os informes-proposta formulados pola comisión constituída ao abeiro do artigo 16 da dita convocatoria e polo órgano instrutor que recolle o artigo 14, e en virtude das facultades que me confire a disposición adicional da Orde do 25 de xaneiro de 2012, de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, esta secretaría xeral
Primeiro. A concesión de axudas, na contía que se indica, aos proxectos relacionados no anexo. Nesta relación inclúense as propostas que non se subvencionan polos motivos que aparecen baixo a epígrafe correspondente, de acordo cos criterios establecidos na Orde do 16 de marzo de 2018.
Segundo. De conformidade co artigo 4.2.b) da Lei 1/2016, do 18 de xaneiro, de transparencia e bo goberno da Comunidade Autónoma de Galicia e co previsto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, de 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas, así como as sancións impostas aos beneficiarios.
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, quen resolverá por delegación do conselleiro de Cultura, Educación e Ordenación Universitaria, de acordo co establecido na disposición adicional da Orde do 25 de xaneiro de 2012, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 5 de xullo de 2018
RESOLUCIÓN do 2 de xullo de 2018, da Dirección Xeral do Patrimonio Cultural, pola que se dá publicidade a unha encomenda de xestión ao medio propio Tecnologías y Servicios Agrarios, S.A. (Tragsatec).
Consellería de Cultura, Educación e Ordenación Universitaria — III. Outras disposicións — 13/07/2018

Actividade. O obxecto da encomenda é a execución do servizo técnico cualificado para a análise e informe das intervencións que se pretendan realizar en bens de interese cultural ou catalogados, así como, de ser o caso, no seu contorno de protección ou na súa zona de amortecemento.
Natureza e alcance da xestión encomendada. Esta encomenda ten natureza intersubxectiva ao ter a empresa pública Tecnologías y Servicios Agrarios, S.A. (Tragsatec) a consideración de medio instrumental da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
Prazo de vixencia. O prazo de execución é de seis meses e comeza o 18 de xuño de 2018.
Financiamento. Esta encomenda tramítase con cargo aos orzamentos da Comunidade Autónoma de Galicia para o ano 2018, aplicación orzamentaria 10.21.433A.640.
Santiago de Compostela, 2 de xullo de 2018